Document ID: 32013R0627

RÅDETS FORORDNING (EU) Nr. 627/2013
af 27. juni 2013
om ændring af forordning (EU) nr. 7/2010 om åbning og forvaltning af autonome EU-toldkontingenter for visse landbrugs- og industriprodukter
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 31,
under henvisning til forslag fra Europa-Kommissionen, og
ud fra følgende betragtninger:
(1)
For at sikre tilstrækkelige og uafbrudte forsyninger af visse varer, der ikke produceres i tilstrækkelige mængder i Unionen, og for at undgå at forstyrre markederne for visse landbrugs- og industriprodukter er der med Rådets forordning (EU) nr. 7/2010 (1) åbnet for autonome toldkontingenter. Produkter i disse toldkontingenter kan importeres til nulsats eller nedsat sats. Af de samme årsager vedrørende forsyninger og forstyrrelser er det for de ti produkter med løbenumrene 09.2644 og 09.2663-09.2671 nødvendigt at åbne nye toldkontingenter til nulsats eller nedsat sats for passende mængder med virkning fra den 1. juli 2013.
(2)
Desuden bør varebeskrivelsen for de autonome toldkontingenter med løbenummer 09.2620 og 09.2633 ændres, og der bør tilføjes en ny Taric-kode til løbenummer 09.2629.
(3)
Datoen 31. december 2013 bør indsættes som ophørsdato for de autonome toldkontingenter med løbenummer 09.2917 og 09.2632, da det ikke er i Unionens interesse at opretholde disse kontingenter efter denne dato.
(4)
Da de nye toldkontingenter bør få virkning fra den 1. juli 2013, bør denne forordning anvendes fra samme dato og træde i kraft straks ved offentliggørelsen i Den Europæiske Unions Tidende.
(5)
Forordning (EU) nr. 7/2010 bør derfor ændres i overensstemmelse hermed. -
VEDTAGET DENNE FORORDNING:
Artikel 1
I bilaget til forordning (EU) nr. 7/2010 foretages følgende ændringer:
1)
Rækkerne med løbenumrene 09.2644 og 09.2663-09.2671 som angivet i bilag I til nærværende forordning indsættes.
2)
Rækkerne med toldkontingenterne med løbenumrene 09.2620, 09.2629, 09.2632, 09.2633 og 09.2917 erstattes med de rækker, der er opført i bilag II til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. juli 2013.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. juni 2013.

Labels: 3
15
1
6